*За други тврдини со истото име, видете Маркови Кули*

|  |
| --- |
| „**Маркови Кули**" |
|  |
| 
Поглед на остатоците од ѕидините |
|  |
| **Местоположба** | 41°58′7″N 21°26′0″E﻿ / ﻿41.96861° СГШ; 21.43333° ИГД﻿ / 41.96861; 21.43333Координати: 41°58′7″N 21°26′0″E﻿ / ﻿41.96861° СГШ; 21.43333° ИГД﻿ / 41.96861; 21.43333 |
| Основни податоци |
| **Место** | Водно |
| **Општина** | Карпош |
| **Тип** |  утврдена населба

 |
| **Период** | доцноантичко време |
|  | среден век |
| **Портал „Археологија"** |

  

**Маркови Кули** (или град **Чрнче**) — доцноантичка и средновековна утврдена населба која се наоѓа 4,5 км на југоисток од центарот на Скопје. Качена е на источниот крај на планината Водно во месноста Марково Крувче, врз издаден и стрмен варовнички гребен 350 м. високо над полето и Вардар во подножјето. Озгора има поглед врз полето многу километри на север, североисток и исток. Поврзан е со патот што по изохипса врти околу планината, а на тој пат израснале словенските средновековни села Сопиште, Водно, Нерези, Крушопек, Гр(ада)чец.

Најстари остатоци
-----------------

На зарамнетиот врв во VI век бил изграден еден необично силен кастел со големина 360 х 90 м. Ѕидовите му биле широки до 2,5 м и зајакнати со 40 кули. Страничните кули имале форма на петаголнци со големина до 11 м; акрополата била бранета со 9 триаголни кули. Челната триаголна кула се потпирала на масивен бастион, голем 16 х 13 м. Со ископувањата од 1976 до 1980 г. била истражувана стратиграфијата на слоевите и нивната хронологија, потврдена со монети од Јустинијан I до Ираклиј.

Откопани се делови од обѕидието и 7 кули; сондирани се цистерните за вода и делови од водоводната мрежа, како и делови од други градби. Овој голем и невообичаено силно укрепен кастел со невообичаено големи цистерни за вода и невообичаено голем број кули служел како главна заштита и збег на жителите од рановизантискиот град што стоел во центарот на денешно Скопје; градот кој несомнено може да се идентификува со Јустинијана Прима.

Средновековни остатоци
----------------------

Поглед на поставеноста на остатоците на тврдината на ридот Марково Крувче
Благодарение на ископувањата и точната стратиграфија денес можеме со голема сигурност да зборуваме за историјатот на тврдината и низ средниот век. Најверојатно во X век почнала обновата на некогашната акропола. Новото обѕидие ги следи остатоците од VI век, наслојувајќи се врз нив. Укрепениот простор имал димензии од 130 х 80 м. Обновени биле 4 кули на источниот ѕид и челниот бастион.

Источниот ѕид е откопан по целата должина. Некогашната порта кон средната тераса во ова време била заѕидана, а на североисточниот агол е отворена нова потрена низ која се влегувало и низ која се цеделе отпадните води од цистерните. Ѕидот е широк само 1,6—1,7 м. Кулите имале неколку катови, судејќи според дупките за греди (етажни) што ги откривме во нив. Подовите во сутеренот лежеле врз рановизантиските подови. Покривните ќерамиди се од нов, комнински тип и биле налепени со малтер врз сводовите на кулите. Во две кули откривме слој со силен пожар и во нив парчиња од словенски црепни и византиски монети од XIII век (Теодор I, 1204—1222), како траги од освојување на крепоста.

Просторот во обѕидието бил изграден. Откопани се повеќе градби што биле користени во средниот век. Тоа се:

### Цистерни за вода

Остатоци од ѕидини на челната кула
Од претсловенските градби останале добро запазени и непотрупани двете големи цистерни за вода. Биле градени извонредно масивно, длабоки до 10 м, а собирале најмалку 2.400 м3 вода. Помалата цистерна била препокриена со ќерамиди во XI и XII век. До неа била поставена и нова водоводна линија, градена од керамички тубули со малтер (водата била носена од изворите кај с. Горно Водно). Еден крак од водоводот водел до југозапаниот агол на поголемата цистерна, снабдувајќи ја и неа со питка вода. Меѓутоа, сводот над неа во средниот век веројатно бил веќе урнат, а северниот ѕид длабоко пробиен, така што можело однадвор слободно да се влегува во цистерната како во отворена просторија. Делот на цистерната веројатно бил користен како коњушница. Покриен бил со кос дрвен покрив многу понизок од работ на цистерната. На ова упатуваат дополнително всечените лежишта за греди низ пиластрите во западниот ѕид. Крај јужниот ѕид на оваа цистерна во XI и XII век стоела една долга градба паралелна со неа, ѕидана без малтер. Подот и лежел во височина на круништето на цистерната. Во неа е најдена сликана византиска грнчарија од XI — XII век.

### Бања

Поглед од ѕидините на челната кула со Скопје во позадината
Бањата била изградена на тесниот простор помеѓу помалата цистерна и обѕидието, а врз остатоците на еден магацин од VI век. Има специфичен систем за затоплување оздола, сосем поинаков од античките хипокаустни уреди. Носачите на подот се градени во вид на масивни крајѕидни банкини и средишни квадратни подиуми. Меѓу нив се оставени канали за проток на топол воздух, длабоки до 0,75 м. Помали каналчиња за топол воздух се всечени во масата на носачите, а цевките за вентилација вертикално биле вѕидани во ѕидовите и обложени со керамички тубули. Едно ложиште (префурниум) е откриено под прагот на западниот дел, лачно надсводено со големи тули. Подот во двете простории бил обложен очигледно со дрвени штици, чиишто изгорени остатоци се најдени на целиот простор. Бањата горе била засводена и покриена со ќерамиди од Комнински тип, а глеѓосаната грнчарија датира од XII до XIII век.

### Дворец

Дворецот се наоѓа во средишниот дел на акрополата. Има правоаголна основа (22,5 х 12 м). Граден со малтер, а бројните дрвени греди во ѕидовите му давале поголема цврстина (систем сантрач). Ѕидовите биле украсени со дерсување, а подот покриен со малтерна кошулка. Градбата имала 3 простории во една низа и отворен трем пред нив по целата должина. Има индиции дека градбата имала и кат. Ова е класичен тип на големи балкански куќи со чардак, сочувани и денес тука како „турски" тип куќи (што очигледно е сосема погрешно поимување). Во северозападниот агол на тремот, однадвор, бил потпрен санитарниот јазол. Датиран е со сликаната византиска грнчарија и ќерамидите од комнински тип во XI — XII век. Големината на оваа градба, квалитетот на ѕидањето и украсите, покрај доминантната положба над околината, зборуваат за нејзиниот претставителен карактер. Станува збор несомнено, за еден дворец (вила) на управните големци од Скопје од тоа време. Помошните градби околу неа само се наѕираат на теренот и не се откопани.

### Воени бараки

На просторот до Челната кула, однатре, откопани се траги од две дрвени градби потпрени на обѕидието (северно и јужно). Имале под насипан од светол лапор добро нивелиран, а темелите биле направени од 2—3 реда кршен камен. Обновувани се двапати. Ѕидовите и покривот биле дрвени, а биле покриени со ќерамиди од Комнински тип. Од сето ова најдени се изгорени остатоци, проследени со клинци, спојки и со други наоди, потоа траги од секојдневно живеење - парчиња од огнишна грнчарија, бројни животински коски угазени во подовите и др. Во прашање се воени станишта — бараки, покрај челната кула која ја демнела целата тврдина и широката околина.

Во повелбата на кралот Милутин на манастирот Св. Георгиј на Серава забележано е името на овој „град": Чрнче (1300 г.). Името му живее во денешната населба Црниче, сместена на падините на Водно северозападно од некогашната крепост. Функцијата на истата може да ја замислиме како висока стража, збег и дворец над Скопје.

Галерија
--------

### Остатоци од ископините

Челна кула
* Поглед на остатоци од ѕидините на челната кулаПоглед на остатоци од ѕидините на челната кула
* Остатоци од ѕидините на челната кулаОстатоци од ѕидините на челната кула
* Остатоци од ѕидините на челната кулаОстатоци од ѕидините на челната кула
* Остатоци од ѕидините на челната кулаОстатоци од ѕидините на челната кула
* Остатоци од ѕидини во внатрешниот делОстатоци од ѕидини во внатрешниот дел
* Остатоци од ѕидини во внатрешниот делОстатоци од ѕидини во внатрешниот дел
* Остатоци од ѕидини во внатрешниот делОстатоци од ѕидини во внатрешниот дел
* Дел од ѕидините на челната кулаДел од ѕидините на челната кула
* Дел од ѕидините на челната кулаДел од ѕидините на челната кула
* Остатоци од ѕидини во внатрешниот делОстатоци од ѕидини во внатрешниот дел
* Поглед на остатоците од тврдината на ридот Марково КрувчеПоглед на остатоците од тврдината на ридот Марково Крувче
* Ископувања на челната кула на тврдинатаИскопувања на челната кула на тврдината

Дворец и градби во внатрешноста
* Ѕидини од дворецот во внатрешноста, обраснати во густа растителностЅидини од дворецот во внатрешноста, обраснати во густа растителност
* Ѕидини од дворецот во внатрешноста, обраснати во густа растителностЅидини од дворецот во внатрешноста, обраснати во густа растителност
* Ѕидини од дворецот во внатрешноста, обраснати во густа растителностЅидини од дворецот во внатрешноста, обраснати во густа растителност
* Ѕидини од дворецот во внатрешноста, обраснати во густа растителностЅидини од дворецот во внатрешноста, обраснати во густа растителност

### Нацрти на реконструкција

* Реконструкција на тврдината како кастел во VI векРеконструкција на тврдината како кастел во VI век
* План на горниот дел на крепостаПлан на горниот дел на крепоста
* Реконструкција на византиски дворец во крепостаРеконструкција на византиски дворец во крепоста

Наводи
------

* И. Микулчиќ — Н. Никуљска 1978, 137—150 и 1979, 65—74; — И. Микулчиќ - М. Билбија 1981—82, 205—220; — И. Микулчиќ 1982, 129—133.

Надворешни врски
----------------

* „3Д модел на Маркови Кули". YouTube.
* Крале Марко - Традиција - Маркови кули, Водно
* Античка Македонија - Скопскиот локалитет Маркови Кули
* Утрински Весник - И годинава на Водно ќе се истражуваат Марковите кули Архивирано на 26 септември 2007 г.

|  |  |  |  |
| --- | --- | --- | --- |
| 

| * п
* р
* у
Тврдини и крепости во Скопско |
| --- |
|  |
| 
* Давина Кула
* Марков Град
* Марково Кале
* Маркови Кули (Водно)
* Маркови Кули (Кожле)
* Скопско кале

 |

 |


|  |  |  |  |  |
| --- | --- | --- | --- | --- |
| 

| * п
* р
* у
Средновековни тврдини во Македонија |
| --- |
|  |
| 
* Арангел
* Банско
* Белица I
* Белица II
* Битола
* Будинарци
* Бучин
* Валандово
* Варош
* Велес
* Виневлаица
* Вирче
* Водно
* Габрово
* Годивје
* Горна Бањица
* Градец
* Градиште
* Граиште
* Дебар
* Дебреште
* Девич
* Демир Капија
* Десово
* Долна Лешница
* Долно Градиште
* Долно Орехово
* Драмче
* Дреново
* Евла
* Железнец
* Живојно
* Заград
* Заграчани
* Здуње
* Злетово
* Зовиќ
* Зрзе
* Ѕвегор
* Кале
* Јегуновце
* Калиште
* Канарево
* Кичево
* Кожле
* Конче
* Коњух
* Костурино
* Крупиште
* Лешок
* Луковица
* Манастир
* Маркова Сушица
* Матка
* Младо Нагоричане
* Мордиште
* Мородвис
* Опила
* Ораше
* Охрид
* Песочани
* Подвис
* Прилепец
* Радовиш
* Ресава
* Рогле
* Скопје
* Сопот
* Србиново
* Стенче
* Стење
* Стрежево
* Струмица
* Теово
* Трескавец
* Црешка
* Чучер
* Шопур
* Штип

 |  |

 |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Археолошки наоѓалишта во Општина Карпош |
| --- |
|  |
|  | 
Зад Воденицата (Бардовци)  •  Чешма (Бардовци)  •  Мост на Лепенец I (Влае)  •  Мост на Лепенец II (Влае)  •  Улица 1462 (Влае)  •  Маркови Кули (Водно)  •  Градиште (Горно Нерези)  •  Св. Пантелејмон (Горно Нерези)  •  Скупи (Злокуќани)  •  Долно Нерези (Скопје)  •  Жданец (некропола) (Скопје)  •  Жданец (осамен наод) (Скопје)  •  Улица „Партизански Одреди" (Скопје)  •  Улица „Партизански Одреди" - Блок VI (Скопје)  •  Улица „Партизански Одреди" - Јурија (Скопје)  •  Улица „Партизански Одреди" - Трговски Центар (Скопје)  •  Улица 809 (Скопје)  •  Градиште (Средно Нерези)  •  Круша (Средно Нерези)

 |  |
|  |
| Дел од темата: *Археолошки наоѓалишта во Скопско* |

 |